i8 C. PLINII HIST. NAT. LIB. XXXIII. 



mos fuerit : nullosque omnino annules major pars gen- 

 tium hominumque, etiam qui sub imperio nostro degunt, 

 hodieque habeat. Non signt Oriens aut iEgyptus etiam 

 nunc, litteris contenta solis. 



Multis hoc modis, ut cetera omnia, luxuria variavit, 

 gemmas addendo exquisiti fulgoris , censuque opimo di- 

 gitos onerando, sicut dicemus in gemmarum volumine : 

 mox et effigies varias caelando , ut alibi ars , alibi mate- 

 ria esset in pretio. Alias deinde gemmas violari nefas 

 putavit : ac ne quis signandi causam in annulis esse in- 

 telligeret , solidas induit. Quasdam vero neque ab ea 

 parte quae digito occultatur, auro clusit, aurumque milli- 

 bus lapillorum vilius fecit. Contra vero multi nullas ad- 

 mittunt gemmas , auroque ipso signant : id Claudii Cae- 

 saris principatu repertum. Nec non et servitia jam ferrum 

 auro cingunt : alia per sese mero auro dcorant : cujus 

 licentiae origo nomine ipso in Samothrace id institutum 

 dclart. 



Singulis primo digitis geri mos fuerat, qui sunt mi- 

 nimis proximi : sic in Numae et Servii Tullii statuis vi- 

 demus. Postea pollici proximo induere , etiam deorum 

 simulacris : dein juvit et minimo dare. Galli Britan- 

 nique medio dicuntur us. Hic nunc solus excipitur : 

 ceteri omnes onerantur, atque etiam privatim articuli 

 minoribus aliis. Sunt qui trs uni minimo congerant : 



